เมื่อปีที่แร้ววันเดือน6ได้ทานยาคุมฉุกเฉินไป2กล่อง พอวันที่28เดือน7ได้มี พสพกับแฟน จนวันที่18เดือน8 ประจำเดือนไม่มาได้ทำการตรวจการตั้งครรภ์ขึ้น2ขีด ระหว่างนั้นมีเลือดออกกระปิดกระปอย จนวันที่8เดือน9ได้นัดทำการขูดมดลูก จนกระทั่งวันที่16เดือน9ดิฉันตกเลือด กลับมาที่แผนกฉุกเฉิน แจ้งว่าท้องนอกมดลูกต้องผ่าตัดด่วน แจ้งว่าได้ทำการผ่าตัดปีกมดลูกข้างซ้ายออก อยากทราบว่า 1.ผ่าตัดปีกมดลูกหรือแค่ท่อนำไข่ 2.ที่ท้องนอกมดลูกผลข้างเคียงจากยาคุมฉุกเฉินไหมค่ะ 3.ถ้าดิฉันปล่อยตั้งท้องปกติ จะเกิดอาการแบบเดิมซ้ำไหมค่ะ 4.ถ้าตรวจพบการตั้งครรภ์ดิฉันต้องรีบฝากครรภ์พร้อมแจ้งรายละเอียดที่เคยเป็นใช่ไหมค่ะ
สวัสดีค่ะการผ่าตัดปีกมดลูกนั้นอาจต้องมีการนำท่อนำไข่บางส่วนออกไปด้วย เพราะบริเวณใกล้เคียงกัน โดยทั้งปีกมดลูกและท่อนำไข่ก็มีหน้าที่คล้ายกัน คือเป็นทางผ่านของไข่และอสุจิ หากหายไป 1 ข้าง จะทำให้ไม่สามารถเกิดการปฏิสนธิในรังไข่ข้างนั้นได้ การปฏิสนธิก็จะไปเกิดที่รังไข่อีกข้างแทนท้องนอกมดลูกไม่ใช่ผลข้างเคียงโดยตรงของการรับประทานยาคุมฉุกเฉินค่ะ โดยถ้าไม่ได้รับประทานยาคุมฉุกเฉินบ่อยมากๆ ไม่น่ามีผลทำให้การตั้งครรภ์ที่จะเกิดตามมามีความผิดปกติหากเคยมีท้องนอกมดลูกมาครั้งหนึ่งแล้ว อาจเพิ่มโอกาสในการเป็นในครั้งต่อไปได้มากกว่าคนปกติเล็กน้อย แต่ไม่ได้จำเป็นต้องเกิด คือยังมีโอกาสที่จะตั้งครรภ์ตามปกติได้เช่นกัน แนะนำให้ฝากท้องแต่เนิ่นๆเมื่อทราบว่ามีการตั้งครรภ์ และควรแจ้งสูตินรีแพทย์ให้ทราบว่าเคยมีประวัติท้องนอกมดลูก และผ่าตัดเอาปีกมดลูกออกไปหนึ่งข้างค่ะ